PMIndiaData/PMIndiaSum huggingface dataset:
சிறந்த நாடாளுமன்ற உறுப்பினருக்கான விருது நிகழ்ச்சியில் பிரதமர் பங்கேற்பு

சிறந்த நாடாளுமன்ற உறுப்பினருக்கான விருது நிகழ்ச்சியில் பிரதமர் திரு. நரேந்திர மோடி இன்று பங்கேற்றார். நாடாளுமன்றத்தில் அமைந்துள்ள மத்திய ஹாலில் நடைபெற்ற இந்த நிகழ்ச்சியினை இந்திய நாடாளுமன்ற குழு ஏற்பாடு செய்திருந்தது. குடியரசுத் தலைவர் திரு. ராம் நாத் கோவிந்த் இந்த விருதுகளை வழங்கினார். குடியரசுத் துணை தலைவர் திரு. எம். வெங்கையா நாயுடு மற்றும் மக்களவைத் தலைவர் திருமதி. சுமித்ரா மகாஜன் உள்ளிட்டோர் இந்த நிகழ்ச்சியில் பங்கேற்றனர். விருது பெற்றவர்களை பாராட்டிய பிரதமர் நாடாளுமன்றத்திற்கும் நாட்டிற்கும் அவர்கள் ஆற்றிய தொண்டு அனைவரின் நினைவிலும் என்றும் நிலைத்திருக்கும் இன்று கூறினார். இந்த சிறந்த நாடாளுமன்ற உறுப்பினர்களுடன் பணியாற்றுவதும், அவர்களிடம் இருந்து கற்றுக்கொள்வது தமக்கு பெருமையாக உள்ளதாக பிரதமர் தெரிவித்தார். நாடாளுமன்றம் 125 கோடி இந்திய மக்களின் கனவுகள் மற்றும் கருத்துகளை பிரதிபலிக்கிறது. நாடாளுமன்றத்தில் கூறப்படும் ஒவ்வொரு வார்த்தைக்கும் பெருமதிப்பு உண்டு. முக்கிய பிரச்சினைகளை தீர்க்க அரசுக்கும் கொள்கையாளர்களுக்கும் அவை வாய்ப்பை அளிக்கிறது என்று கூறினார். மேலும், நாடாளுமன்றத்தில் பெறப்படும் அமளிகள் பொதுமக்களுக்கும் அவர்களின் பிரதிநிதிகளான நாடாளுமன்ற உறுப்பினர்களுக்கு பாதிப்பை அழிக்கறது. இவ்வாறு ஏற்படும் அமளிகள் அரசை காட்டிலும் நாட்டுக்குதான் இழைப்பை ஏற்படுத்துகிறது. நாடாளுமன்ற சுமூகமாக நடைபெறுவதை உறுதி செய்வது ஒவ்வொரு நாடாளுமன்ற உறுப்பினர்களின் கடமை இன்று சுட்டிக்காட்டிய பிரதமர் அப்போதுதான் அனைத்து நாடாளுமன்ற உறுப்பினர்களுக்கு பேச வாய்ப்பு கிடைத்து அவர்களும் நமது வரலாற்றில் இடம் பெற உதவும் என்று கூறினார்.
வேலைவாய்ப்பு தரவுக்கான பணிக்குழு அமைப்பு

வேலைவாய்ப்பு உருவாக்குதலில் இந்திய அரசு முக்கியக் கவனம் செலுத்தி வருகிறது. வேலைவாய்ப்பு தரவு நம்பத்தகுந்ததாகவும் நேரத்திற்கு ஏற்ப இல்லாமல் இருப்பதாலும், திட்டம் வகுப்பவர்கள் மற்றும் தனிநபர் கண்காணிப்பாளர்களுக்கும் வெவ்வேறு நேரங்களில் வேலைவாய்ப்புக்கான தேவைகளின் மதிப்பீடு கடினமாகிறது. சில தரவுகளை குறிப்பிட்ட முகமைகளும் ஊழியர் அலுவலகமும் சேமித்து வெளியிடுகின்றது. ஆனால் இது சிறிய அளவில் மட்டுமே உதவியாக உள்ளது. லேபர் பியூரோவின் (ஊழியர் அலுவலகம்) தரவு ஒருசில துறைகள் குறித்த வேலைவாய்ப்பு செய்திகளை மட்டுமே வெளியிடுகின்றது. இந்த செயல்முறைக் கணக்கெடுப்பின் அடிப்படையில் இயங்கவில்லை. இதனால் திட்டம் உருவாக்குதல் மற்றும் ஆய்வு இரண்டுமே தரவுகள் இல்லாமல் நடைபெறுகின்றன. நம்பத்தகுந்த மற்றும் நேரத்திற்கு ஏற்ப தரவு முக்கியம் என்பதை மனதில் கொண்டு பிரதமர், நீண்டகாலமாக நிலுவையில் இருக்கம் நாட்டின் புள்ளி விவரத் தரவுகளை பிரதமர் அலுவலகம் மற்றும் இதுதொடர்பான அமைச்சகங்களும் சரிசெய்வதற்கான வழிமுறைகளைக் கண்டறியுமாறு கேட்டுக் கொண்டுள்ளார். இதற்கேற்ப நிதி ஆயோக்கின் துணைத்தலைவர் டாக்டர். அரவிந்த் பானகிரியா தலைமையில், ஊழியர்கள்துறைச் செயலளர் திருமிகு. சத்தியவதி, புள்ளி விவரத்துறையின் செயலர் டாக்டர் டி.சி.ஏ. அனந்த், நிதி ஆயோக்கின் உறுப்பினர் முனைவர் புலக் கோஷ் மற்றும் ரிசர்வ் வங்கி வாரியத்தின் உறுப்பினரான திரு மனீஷ் சபர்வால் ஆகியோரைக் கொண்ட வேலைவாய்ப்பு தரவுக்கான குழு இயங்கும். இந்தக் குழு நேரத்திற்கு தகுந்தவாறு அமலாக்கம் செய்யக்கூடிய தீர்வுகளை வழங்கும். வேலைவாய்ப்புத் தொடர்பான திட்டங்களை நம்பத்தகுந்த தரவுகளை மையப்படுத்தி சிறந்த முறையில் செயல்படுத்த இந்தக்குழு துரிதமாகச் செயல்பட வேண்டும் என்று பிரதமர் கேட்டுக் கொண்டார்.
உலக துரித சதுரங்க சாம்பியன்ஷிப் போட்டியில் வெற்றிபெற்றவர்களுக்கு விஸ்வநாதன் ஆனந்த் பிரதமர் வாழ்த்து

உலக துரித சதுரங்க சாம்பியன்ஷிப் போட்டியில் வெற்றி பெற்றதற்காக விஸ்வநாதன் ஆனந்த்தை பிரதமர் திரு. நரேந்திர மோடி வாழ்த்தினார். “வாழ்த்துகள் விஸ்வநாதன் ஆனந்த். உங்கள் திறமையை நீங்கள் ஒவ்வொரு முறையும் நிரூபித்து வருகிறீர்கள். உங்கள் வேகம் எங்களை ஊக்குவிக்கிறது. உலக துரித சதுரங்கப் போட்டியில் உங்களது தன்னிகரற்ற வெற்றிக்கு இந்தியா பெருமை கொள்கிறது.” என்று பிரதமர் குறிப்பிட்டுள்ளார்.
ஜூனியர் ஹாக்கி உலக கோப்பையை வென்ற இந்திய ஜூனியர் ஹாக்கி அணிக்கு பிரதமர் வாழ்த்து

ஜூனியர் ஹாக்கி உலக கோப்பையை வென்ற இந்திய ஜூனியர் ஹாக்கி அணிக்கு பிரதமர் திரு. நரேந்திர மோடி வாழ்த்து தெரிவித்துள்ளார். “நமது இளைஞர்களை கண்டு மிகவும் பெருமை அடைகிறேன்! ஜூனியர் ஹாக்கி உலக கோப்பையை வென்றதற்காக இந்திய ஜூனியர் ஹாக்கி அணிக்கு எனது வாழ்த்துகள். இந்த ஜூனியர் ஹாக்கி உலக கோப்பையின் வெற்றி இந்தியாவின் ஹாக்கி எதிர்காலத்திற்கு உதவியாக இருக்கும். மேலும் இந்த வெற்றி இளைஞர்கள் மத்தியில் இந்த விளையாட்டு பிரபலாமாக வழிவகுக்கும்”, என்று பிரதமர் குறிப்பிட்டுள்ளார்.
பிரபல எழுத்தாளர் திரு புத்ததேவ் குஹாவின் மறைவிற்கு பிரதமர் இரங்கல்

பிரபல எழுத்தாளர் திரு புத்ததேவ் குஹாவின் மறைவிற்கு பிரதமர் திரு நரேந்திர மோடி தமது ஆழ்ந்த இரங்கலைத் தெரிவித்துள்ளார். பிரதமர் வெளியிட்டுள்ள சுட்டுரைச் செய்தியில், “திரு புத்ததேவ் குஹாவின் எழுத்துக்கள் பல அம்சங்கள் நிறைந்தவையாகவும், சுற்றுச்சூழலை நோக்கிய மிகச்சிறந்த உணர்வு நிலையை வெளிப்படுத்துவதாகவும் இருந்தன. அவரது படைப்புகளை பல தலைமுறையினர், குறிப்பாக இளைஞர்கள் மிகவும் ரசித்தார்கள். அவரது மறைவு இலக்கிய உலகிற்கு மிகப் பெரும் இழப்பு. அன்னாரது குடும்பத்தினர் மற்றும் ரசிகர்களுக்கு இரங்கல்கள். ஓம் சாந்தி”, என்று கூறியுள்ளார். —–
யுனெஸ்கோவின் படைப்பாற்றல் கொண்ட நகரங்களின் பட்டியலில் ஸ்ரீநகர் தேர்ந்தேடுக்கப்பட்டுள்ளதற்கு பிரதமர் மகிழ்ச்சி

தன் கைவினை மற்றும் நாட்டுப்புற கலைக்கு சிறப்புக் குறிப்புடன், ஸ்ரீநகர், யுனெஸ்கோவின் படைப்பாற்றல் கொண்ட நகரங்களின் பட்டியலில் இணைந்திருப்பதற்குப் பிரதமர் திரு. நரேந்திர மோடி மகிழ்ச்சி தெரிவித்துள்ளார். அவர் தமது டுவிட்டரில் கூறியிருப்பதாவது: ”மிகவும் அழகிய நகரான ஸ்ரீநகர், தன் கைவினை மற்றும் நாட்டுப்புற கலைக்கு சிறப்புக் குறிப்புடன் யுனெஸ்கோவின் படைப்பாற்றல் கொண்ட நகரங்களின் பட்டியலில் இணைந்திருப்பது மிகவும் மகிழ்ச்சி அளிக்கிறது. ஸ்ரீநகரின் சிறப்பான கலாச்சார நெறிமுறைகளுக்கு இது பொருத்தமான அங்கீகாரமாகும். ஜம்மு காஷ்மீர் மக்களுக்கு வாழ்த்துகள்”, என்று கூறியுள்ளார்.
புத்தாண்டு பண்டிகை – நாட்டு மக்களுக்கு பிரதமர் வாழ்த்து

நாடு முழுவதும் புத்தாண்டு கொண்டாடப்படுவதை முன்னிட்டு பிரதமர் திரு. நரேந்திர மோடி நாடு முழுவதும் உள்ள குடி மக்களுக்கு புத்தாண்டு வாழ்த்து தெரிவித்துள்ளார். பிரதமர் தனது டுவிட்டர் பக்கத்தில், வரும் புத்தாண்டு அனைவருக்கும் அமைதி, மகிழ்ச்சி மற்றும் செழிப்பை வழங்கட்டும் என்று வாழ்த்தி உள்ளார். நாடு முழுவதும் மக்கள் புத்தாண்டை கொண்டாடி வருகின்றனர். அனைவருக்கும் எனது புத்தாண்டு வாழ்த்துகள். இந்த புத்தாண்டு அனைவருக்கும் அமைதி, மகிழ்ச்சி மற்றும் செழிப்பை வழங்கட்டும். புத்தாண்டு மற்றும் நவராத்திரியை முன்னிட்டு நாட்டு மக்களுக்கு கோடானு கோடி வாழ்த்துக்கள். புத்தாண்டு நம் அனைவர் வாழ்விலும் மகிழ்ச்சி மற்றும் நலனை வழங்கட்டும். மணிப்பூரில் உள்ள எனது சகோதர சகோதரிகளுக்கு சஜிபூ சீயரோபா வாழ்த்துகள். புத்தாண்டு மகிழ்ச்சியாகவும் நல்லிணக்கத்துடன் அமைய வாழ்த்துகள். நவ்ரே பண்டிகையை கொண்டாடும் அனைவருக்கும் எனது வாழ்த்துகள். இந்த ஆண்டு நல்ல எண்ணங்களுடனும் சிறந்த ஆரோக்கியத்துடனும் அமையட்டும். உகாதி பண்டிகை கொண்டாடும் அனைவருக்கும் உகாதி வாழ்த்துகள். இந்த புத்தாண்டு உங்களின் அனைத்து எண்ணங்களையும் நனவாக்கி, அனைவருக்கும் மகிழ்ச்சி அளிக்கட்டும். சிந்தி சமூகத்தினருக்கு ‘செட்டி சாந்த்’ வாழ்த்துகள். இந்த புத்தாண்டு அனைவருக்கும் மகிழ்ச்சியானதாக அமைய இறைவன் ஜீலேலால் நமது அனைவரையும் ஆசிர்வதிக்கட்டும். ‘குடி பட்வாவை’ முன்னிட்டு மகாராஷ்டிரா மக்களுக்கு எனது வாழ்த்துகள். இந்த புத்தாண்டு மகிழ்ச்சி, நல்ல ஆரோக்கியம் மற்றும் செழிப்பை அளிக்கட்டும் என்று பிரதமர் தனது வாழ்த்து செய்தியில் கூறியுள்ளார்.
ரே பரேலி, கோரக்பூர், பத்திண்டா, குவஹாத்தி, பிலாஸ்பூர், தியோகர் ஆகிய இடங்களில் தொடங்கப்படும் எய்ம்ஸ் நிறுவனம் ஒவ்வொன்றிற்கும் இயக்குநர்  பதவியை உருவாக்க மத்திய  அமைசச்சரவை ஒப்புதல்

ரே பரேலி(உத்தரப் பிரதேசம்), கோரக்பூர் (உத்தரப் பிரதேசம்), பத்திண்டா (பஞ்சாப்), குவஹாத்தி (அசாம்), பிலாஸ்பூர் (இமாச்சல பிரதேசம்), தியோகர் (ஜார்கண்ட்) ஆகிய இடங்களில் தொடங்கப்படும் எய்ம்ஸ் நிறுவனங்களுக்கு இயக்குநர் பதவியை உருவாக்க பிரதமர் திரு. நரேந்திர மோடி தலைமையிலான மத்திய அமைச்சரவை ஒப்புதல் அளித்துள்ளது. இந்தப் பதவிக்கு அடிப்படை சம்பளமான (நிலையானது) ரூ. 2,25,00/-உடன் மருத்துவப் பணி செய்யாததற்கான படி எனினும் ரூ. 2,37,500-க்கு மிகாமல் இருக்கும். இயக்குநரே அந்த நிறுவனத்தின் தலைமை செயல் அலுவராக இருந்து நிறுவனத்தின் அனைத்து நிர்வாகத்திற்கும் பொறுப்பேற்பார். இந்நிறுவனத்தின் அலுவலர்கள் மற்றும் பணியாளர்களுக்குப் பணிகளைப் பிரித்து நியமிக்கும் பொறுப்பு அவரையே சாரும்.
வியட்நாம் தேசிய தினம் – பிரதமர் வாழ்த்து

வியட்நாம் தேசிய தினத்தை முன்னிட்டு பிரதமர் திரு. நரேந்திர மோடி அந்நாட்டு மக்களுக்கு தனது நல்வாழ்த்துகளைத் தெரிவித்துள்ளார். “வியட்நாம் தேசிய தினத்தை முன்னிட்டு அந்நாட்டு மக்களுக்கு எனது நல்வாழ்த்துகள். வியட்நாம் நாட்டுடனான உறவை வலுப்படுத்துவதில் எமது அரசு அதிக கவனம் செலுத்தி வருகிறது” என்று பிரதமர் தனது வாழ்த்துச் செய்தியில் கூறியுள்ளார்.
நாட்டு மக்களுக்கு பிரதமரின் புத்தாண்டு வாழ்த்துச் செய்தி

புத்தாண்டை முன்னிட்டு நாட்டு மக்களுக்கு பிரதமர் திரு. நரேந்திர மோடி தனது நல்வாழ்த்துக்களை கூறியுள்ளார். பிரதமர் தனது வாழ்த்துச் செய்தியில் கூறியதாவது: 2016-ம் ஆண்டு துவங்கும் இந்த தருணத்தில் அனைவருக்கும் எனது நல்வாழ்த்துகள். அனைவரின் வாழ்க்கையிலும் 2016-ம் ஆண்டு மகிழ்ச்சி, அமைதி, வளமை மற்றும் சிறந்த ஆரோக்கியத்தை அளிக்கட்டும் என்று பிரதமர் கூறியுள்ளார்.
பிரதமர் திரு. நரேந்திரமோடி,  ஒடிசாவில் தல்ச்சேர்                      உர ஆலைக்கான அடிக்கல்லை நட்டு வைத்து    உரையாற்றியதின் தமிழாக்கம்

ஒடிசா ஆளுநர் பேராசிரியர் கணேஷிலால் அவர்களே, முதலமைச்சரும் எனது நண்பருமான திரு. நவீன் பட்நாயக் அவர்களே, மத்திய அமைச்சரவையில் எனது சகாக்களான திரு.ஜுவல் ஓரம் அவர்களே, திரு. தர்மேந்திர பிரதான் அவர்களே, நாடாளுமன்ற உறுப்பினர் திரு. சத்பதி அவர்களே சட்டமன்ற உறுப்பினர் திரு. பிராஜ் கிஷோர் பிரதான் அவர்களே, எனதருமை சகோதர, சகோதரிகளே; இந்த நிகழ்வுக்குப் பிறகு நான் ஒரு பிரம்மாண்ட பொதுக்கூட்டத்தில் உரையாற்றவுள்ளேன். எனவே, நான் இங்கு உர ஆலைத் திட்டம் குறித்து விரிவாகப் பேச விரும்பவில்லை. இந்தச் சிறப்பான தருணத்தில் எனது மகிழ்ச்சியை சுருக்கமாக வெளிப்படுத்த இருக்கிறேன். இந்தத் திட்டப்பணியை முடிப்பதற்காக பணியாற்றிய அனைவருக்கும் எனது வாழ்த்துக்களைத் தெரிவித்துக் கொள்கிறேன். ஒரு வகையில் இந்த உர ஆலையைச் சீரமைக்க எனக்கு வாய்ப்பு கிடைத்திருப்பதை அதிர்ஷ்டமாக கருதுகிறேன். இந்தப் பகுதியில் வாழும் மக்கள் பல ஆண்டுகளாக இது குறித்து கனவு கண்டனர். ஆனால், சில காரணங்களால் அந்தக் கனவு நனவாகவில்லை. இந்த உர ஆலையை ஒரு போதும் சீரமைக்க முடியாது என்பதால் மக்கள் நம்பிக்கை இழந்து விட்டனர். நாட்டை வளர்ச்சியின் புதிய உச்சிக்கு, புதிய சக்தியுடன், புதிய வைராக்கியத்துடன் கொண்டு செல்வதற்கு நாம் உறுதி பூண்டுள்ளோம். இதனால் பெரிய அளவிலான திட்டங்களை நாம் புதிய சக்தியுடன் செயல்படுத்த முயன்றுள்ளோம். இதற்கு வலுவான உத்வேகம் அவசியமாகும். அதன் பலனைத்தான் தற்போது இங்கே காண்கிறீர்கள். இந்த உர ஆலை ஏறத்தாழ ரூ.13,000 கோடி செலவில் சீரமைக்கப்படுகிறது. இந்தியாவில் இது முற்றிலும் புதிய தொழில்நுட்பமாகும். இப்பகுதியில் கிடைக்கும் நிலக்கரியை எரிவாயுவாக்கும் தொழில்நுட்பத்தால் நாடு முழுவதும் பயன்பெற முடியும். இந்தத் தொழில்நுட்பத்தைப் பயன்படுத்துவதன் மூலம் எரிவாயுவையும் உரத்தையும் வெளிநாடுகளிலிருந்து இறக்குமதி செய்வதை நிறுத்திக்கொள்ள முடியும். இதனால் நமக்குப் பணமும் மிச்சமாகும். இந்த உர ஆலையை மறுசீரமைப்பதன் மூலம் இப்பகுதியில் உள்ள இளைஞர்களுக்கு அதிக அளவில் வேலைவாய்ப்புக்கள் உருவாக்கப்படும். கிட்டத்தட்ட 4,500 பேர் இந்த திட்டத்தில் இணைந்து செயல்படுவார்கள். இதன் மூலம் கூடுதல் பயன்கள் கிடைப்பதோடு இந்தத் திட்டத்தினால் சுற்றியுள்ள பகுதிகளுக்கும் ஏராளமான வசதிகள் கிடைக்கும். நவரத்னா, மகாரத்னா, ரத்னா என்பவை பற்றி நாம் கேள்விப்படுகிறோம். சில நேரங்களில் நல்ல செய்திகளும், சில சமயங்களில் மோசமான செய்திகளும் வருகின்றன. எல்லா நவரத்தினங்களும் ஒன்று சேரும்போது இந்தத் திட்டத்தை முன்னெடுத்துச் செல்லும் பொறுப்பை ஏற்கும் போது ஒவ்வொன்றின் திறனும், நிதி உதவியும் இந்தத் திட்டத்தை மறு சீரமைப்பதில் துணை நிற்கும். ஒடிசா மக்களின் தேவைகளை மட்டுமல்ல நாடு முழுவதுமுள்ள விவசாயிகளின் தேவைகளையும் இத்திட்டம் நிறைவு செய்யும். இந்த ஆலையில் உற்பத்தியைத் தொடங்க 36 மாதங்கள் ஆகும் என்று என்னிடம் தெரிவிக்கப்பட்டது. இதுபோன்ற திட்டங்களை நான் நேரில் வந்து பார்வையிடுகிறேன். உற்பத்திக்கான தேதி பற்றி நான் கேட்டபோது இன்றிலிருந்து (22.09.2018) 36 மாதங்கள் ஆகும் என்று என்னிடம் தெரிவித்தனர். நான் உறுதியாகக் கூறுகிறேன். 36 மாதங்களுக்குப் பிறகு இந்த ஆலையைத் தொடங்கி வைக்க நான் மீண்டும் வருவேன். இந்த நம்பிக்கையுடன் எனது உரையை நிறைவு செய்து முதலமைச்சருக்கு எனது வாழ்த்துக்களைத் தெரிவித்துக் கொள்கிறேன். மிக்க நன்றி.
மேற்குவங்கம் மற்றும் ஒடிசாவுக்கு நாடு துணை நிற்கிறது: பிரதமர்

உம்.பன் புயல் பாதிப்புக் காட்சிகளை பார்வையிட்ட பிரதமர் திரு. நரேந்திர மோடி, மேற்கு வங்கம் மற்றும் ஒடிசாவில், இயல்பு நிலை விரைவில் திரும்ப வேண்டும் என்று விருப்பம் தெரிவித்துள்ளார். இது குறித்து அவர் டிவிட்டர் பதிவுகளில் கூறியதாவது: ”உம்பன் புயல் பாதிப்புகளை துணிவுடன் எதிர்கொண்டதால், எனது எண்ணங்கள் ஒடிசா மக்கள் பற்றியே உள்ளன. பாதிக்கப்பட்ட மக்களுக்கு, முடிந்த அளவு அனைத்து உதவிகளும் கிடைப்பதை மீட்பு பணியில் ஈடுபட்டுள்ள அதிகாரிகள் உறுதி செய்வர். இங்கு நிலைமை விரைவில் சீரடைய வேண்டும் என வேண்டுகிறேன். புயல் பாதித்த பகுதிகளில் தேசிய பேரிடர் மீட்புப் படையினர் பணியாற்றிக் கொண்டிருக்கின்றனர். நிலைமையை உயர் அதிகாரிகள் கண்காணித்துக் கொண்டிருக்கின்றனர் மற்றும் அவர்கள் மேற்கு வங்க அதிகாரிகளுடன் நெருங்கிய ஒருங்கிணைப்புடன் செயல்படுகின்றனர். பாதிக்கப்பட்ட மக்களுக்கு உதவுவதில் அனைத்து விதமான நடவடிக்கைகளும் மேற்கொள்ளப்படும். உம்.பன் புயலால் மேற்கு வங்கத்தில் ஏற்படுத்திய பாதிப்புகளைப் பார்த்தேன். இந்த சவாலான நேரத்தில், ஒட்டு மொத்த நாடும், மேற்கு வங்கத்துடன் ஒன்றிணைந்து நிற்கும். மாநில மக்களின் நலனுக்காக பிராத்திக்கிறேன். இயல்பு நிலையை உறுதி செய்வதற்கான முயற்சிகள் மேற்கொள்ளப்பட்டு வருகின்றன” என்று பிரதமர் தெரிவித்துள்ளார்.
ஜம்மு-காஷ்மீர் யூனியன் பிரதேசத்தில் மத்தியச் சட்டங்களைக் கடைப்பிடிப்பதற்கான உத்தரவு பிறப்பிக்க மத்திய அமைச்சரவை ஒப்புதல்

மத்திய அரசின் ஜம்மு-காஷ்மீர் மாற்றியமைத்தல் சட்டம் 2019-ன் 96-ஆவது பிரிவின்கீழ், ஜம்மு-காஷ்மீர் யூனியன் பிரதேசத்தில் மத்தியச் சட்டங்களை கடைப்பிடிப்பதற்கான உத்தரவைப் பிறப்பிக்க, பிரதமர் திரு.நரேந்திர மோடி தலைமையில் நடைபெற்ற மத்திய அமைச்சரவைக் கூட்டத்தில் ஒப்புதல் வழங்கப்பட்டது. ஜம்மு-காஷ்மீர் மறுசீரமைத்தல் சட்டம் 2019 நடைமுறைக்கு வந்தபின்னர், முன்பிருந்த ஜம்மு-காஷ்மீர் மாநிலம், ஜம்மு-காஷ்மீர், லடாக் ஆகிய யூனியன் பிரதேசங்களாக 2019 அக்டோபர் 31 முதல் மாற்றியமைக்கப்பட்டது. 31.10.2019-க்கு முன்னர், ஜம்மு-காஷ்மீர் மாநிலம் தவிர, நாடு முழுவதும் அனைத்து மத்திய சட்டங்களும் பொருந்துபவையாக இருந்தன. தற்போது ஜம்மு-காஷ்மீர் யூனியன் பிரதேசத்துக்கும் இந்தச் சட்டங்கள் பொருந்தும். இந்திய அரசியல் சட்டத்துக்கு ஏற்ற வகையில், ஜம்மு-காஷ்மீர் யூனியன் பிரதேசத்தின் நிர்வாகத்தை சுமூகமாக நடத்திச் செல்ல மத்திய சட்டங்களை அங்கு அமல்படுத்துவது அவசியமாகும். இந்தச் சட்டப்பிரிவின்படி, ஜம்மு-காஷ்மீரில் சட்டங்களை மாற்றியமைப்பதற்கும், திருத்துவதற்கும் மத்திய அரசுக்கு அதிகாரம் வழங்கப்பட்டுள்ளது. இதன்படி, 37 மத்திய சட்டங்களை ஜம்மு-காஷ்மீர் யூனியன் பிரதேசத்துக்கு பொருந்தும் வகையில் மாற்றியமைக்கவோ, பின்பற்றவோ மத்திய அரசு உத்தரவு பிறப்பிக்க இன்று ஒப்புதல் வழங்கப்பட்டுள்ளது.
மாஸ்கோவில் “இந்தியாவின் நண்பர்கள்” நிகழ்ச்சியில் பிரதமர் கலந்து கொண்டார்.

பிரதமர் திரு நரேந்திர மோடி அவர்கள், ரஷ்ய கலைஞர்கள் நடத்திய இந்தியாவின் நாட்டுப்புற மற்றும் பாரம்பரிய கலை வடிவ நடன நிகழ்ச்சிகள் இடம் பெற்ற இந்தியாவின் நண்பர்கள் நிகழ்ச்சியில் கலந்து கொண்டார். ரஷ்யாவில் பிரபலமடைந்துள்ள இந்திய கலை வடிவங்களையும், இரு நாடுகளிடையே உள்ள கலாச்சார புரிதல்களையும் இந்நிகழ்ச்சி எடுத்துக் காட்டியது. சுலோகம் படிப்பதில் தொடங்கிய இந்நிகழ்ச்சி, புதிய வகையில் இசைக்கப்பட்ட வந்தேமாதரம், மற்றும் குச்சிப்புடி, கதக், டாண்டியா நடனங்கள் ஆகியவற்றை உள்ளடக்கியிருந்தது. அனைத்து கலைஞர்களும் ஒன்றிணைந்து, திரு அடல் பிகாரி வாஜ்பாய் எழுதிய பாடலான “கீத் நயா காத்தா ஹுன்” என்ற பாடலை இசைத்தனர். அந்நிகழ்ச்சியில் பேசிய பிரதமர், நிகழ்ச்சியில் கலந்து கொண்ட கலைஞர்களுக்கு பாராட்டு தெரிவித்தார். குறிப்பாக சாட்டி கஸனோவா என்ற ரஷ்யாவில் இஸ்லாமிய குடும்பத்தைச் சேர்ந்த அந்தப் பெண், வேத மந்திரங்களை உச்சரித்ததை பிரதமர் பாராட்டினார். இந்தியாவின் கலாச்சார பாரம்பரியத்தை ரஷ்ய மக்கள் விரும்புவதற்கு பிரதமர் பெருமை தெரிவித்தார். ரஷ்ய மக்களுக்கு ஈத் உல் மிலாத் மற்றும் கிறிஸ்துமஸ் வாழ்த்துக்களை தெரிவித்த பிரதமர், அடுத்த நாள், முன்னாள் பிரதமர் அடல் பிகாரி வாஜ்பாயின் பிறந்தநாள் என்பதையும் குறிப்பிட்டார். இந்திய கலாச்சாரத்தை பாராட்ட ரஷ்யாவில் தொடர்ந்து முயற்சிகள் மேற்கொள்ளப்பட்டு வருவதாக பிரதமர் தெரிவித்தார். சர்வதேச யோகா தினம், ரஷ்யாவில் 200 இடங்களில் கொண்டாடப்பட்டதாக பிரதமர் தெரிவித்தார். ரஷ்யாவுக்கும், இந்தியாவுக்கும் இடையே நீண்ட கால வர்த்தக உறவுகளும், கல்வி உறவுகளும் இருப்பதாக தெரிவித்த பிரதமர், இந்தியாவின் நெருக்கடியான காலங்களில், ரஷ்யா உடனிருந்ததாக தெரிவித்தார். இந்தியா போரை சந்தித்த காலங்களில் ரஷ்யா துணை நின்ற காரணத்தால், இந்திய வீரர்கள் வெற்றியடைந்தனர் என்று பிரதமர் தெரிவித்தார். இது ஒரு வலிமையான உறவு. நட்பின் அடிப்படையில் ஏற்பட்ட வலிமை இது. சர்வதேச அரங்குகளில் கூட, ரஷ்யா இந்தியாவை ஆதரித்தே வந்திருக்கிறது என்றார் பிரதமர். ரஷ்யாவில் படிக்கும் இந்திய மாணவர்களுக்கு ஊக்கம் தெரிவித்த பிரதமர், ரஷ்யர்களை இந்தியாவுக்கு சுற்றுலாவுக்காக வருகை தருமாறு அழைப்பு விடுத்தார். உலக அரங்கில் இந்தியா அதன் பொருளாதார செயல்பாடுகளுக்காக பாராட்டப்படுகிறது என்றார் பிரதமர். உலகம் இந்தியாவை நம்பிக்கையோடு பார்க்கிறது என்று குறிப்பிட்ட பிரதமர், முதலீட்டாளர்கள் இந்தியாவில் முதலீடு செய்வதற்கு நம்பிக்கை தெரிவிக்கிறார்கள் என்றார். இந்த முதலீடுகள், இந்தியாவில் உலகத்தரம் வாய்ந்த உட்கட்டமைப்பை ஏற்படுத்த வகை செய்வதோடு, மாணவர்களுக்கு வேலை வாய்ப்பையும் பெற்றுத் தருகிறது என்றார். உலகம் இந்தியாவை தற்போது ஒரு சந்தையாக மட்டும் பார்ப்பதில்லை, மாறாக ஒரு உற்பத்தி மையமாக பார்க்கிறார்கள் என்றார். தனது ரஷ்ய விஜயம், மிகுந்த பயனுள்ளதாகவும் வெற்றிகரமாகவும் அமைந்தது என்று குறிப்பிட்ட பிரதமர், அதிபர் புடினோடு நடத்திய பேச்சுவார்த்தைகள் மிகவும் வெற்றிகரமாக அமைந்தது என்றார்.
நீம்ரானா மாநாட்டில் பங்கேற்க உள்ள அறிஞர்களுடன் பிரதமர் கலந்துரையாடல்

நீம்ரானா மாநாடு 2016ல் பங்கேற்க உள்ள அறிஞர்கள் மற்றும் பொருளாதார நிபுணர்களுடன் பிரதமர் திரு. நரேந்திர மோடி இன்று கலந்துரையாடினார். பேரிய பொருளியல், வாணிபம், நிதிக் கொள்கை, போட்டித்தன்மை, உற்பத்தித்திறன் மற்றும் எரிசக்தி உள்ளிட்ட துறைகளில் கலந்துரையாடல் கவனம் செலுத்தியது. உலகளாவிய ஆராய்ச்சியில் இருந்து யோசனைகளும் இதில் இடம்பெற்றன. பிரதமர் தனது உரையின்போது, பேரியல் பொருளாதார கொள்கை, விதிமுறைகளுக்கு உட்பட்ட பன்முக வாணிப ஏற்பாடுகள், பொறுப்பா பருவநிலைக் கொள்கை மற்றும் வேலைவாய்ப்பை உருவாக்கி வறுமையை ஒழிக்கும் வளர்ச்சிக்கு இந்தியாவின் உறுதிப்பாட்டை அடிக்கோடிட்டார். விவசாயம் சார்ந்த உற்பத்தித்திறனை ஊக்கப்படுத்தவும், புதுப்பிக்கத்தக்க எரிசக்திக்கு கொடுத்து வரும் கவனம் குறித்தும் அரசு பல்வேறு நடவடிக்கைகளை அவர் குறிப்பிட்டார்.
கஜகஸ்தான் அதிபர் தேர்தலில் வெற்றி பெற்ற திரு காசிம்-ஜோமார்ட் டோகாயேவிற்கு பிரதமர் வாழ்த்து

கஜகஸ்தான் நாட்டில் நடைபெற்ற அதிபர் தேர்தலில் வெற்றி பெற்ற திரு காசிம்-ஜோமார்ட் டோகாயேவிற்கு பிரதமர் திரு நரேந்திர மோடி வாழ்த்து தெரிவித்துள்ளார். ட்விட்டர் பதிவில் அவர் தெரிவித்ததாவது: “கஜகஸ்தான் அதிபர் தேர்தலில் வெற்றி பெற்ற திரு காசிம்- ஜோமார்ட் டோகாயேவிற்கு @TokayevKZ எனது மனமார்ந்த வாழ்த்துகள். நம் இருநாட்டு உறவை மேலும் வலுப்படுத்துவதற்காக தொடர்ந்து இணைந்து பணியாற்ற ஆவலோடு இருக்கிறேன். @AkordaPress”
வருடாந்திர இருதரப்பு உச்சிமாநாட்டில் பங்கேற்க குஜராத் வந்திருக்கும் ஜப்பானிய பிரதமர் ஷின்ஜோ அபேயை பிரதமர் மோடி வரவேற்கிறார்.

பிரதமர் மோடியின் அழைப்பை ஏற்று ஜப்பானிய பிரதமர் திரு.சின்ஷோ அபேயை செப்டம்பர் 13, 14 ஆகிய தேதிகளில் இந்தியா வருகிறார். இந்தியா-ஜப்பான் இடையிலான 12வது வருடாந்திர உச்சிமாநாட்டை இருநாட்டு பிரதமர்களும் குஜராத் காந்திநகரில் உள்ள மகாத்மா மந்திரில் செப்டம்பர் 14ஆம் தேதி நடத்துகிறார்கள். பின்னர் இருநாட்டுத் தலைவர்களும் ஊடகங்களுக்கு அறிக்கையளிக்கிறார்கள். அதே நாளில் உச்சிமாநாட்டில் பங்கேற்ற அனைவரும் பங்கேற்கும் வகையில் இந்தியா ஜப்பான் இடையிலான வர்த்தக சந்திப்பும் திட்டமிடப்பட்டுள்ளது. இது பிரதமர் மோடி மற்றும் பிரதமர் அபே இணைந்து நடத்தும் நான்காவது உச்சிமாநாடாகும். இந்தியா ஜப்பான் இடையிலான “சிறப்பு உக்திசார் சர்வதேச கூட்டுறவு’ திட்டம் சார்ந்து சமீபத்தில் ஏற்பட்டிருக்கும் முன்னேற்றங்கள் குறித்து மதிப்பிடுவதோடு, இனி பயணிக்க வேண்டிய திசை குறித்து இருநாட்டு தலைவர்களும் முடிவெடுப்பார்கள். அகமதாபாத்-மும்பை இடையே இந்தியாவின் முதல் அதிவேக ரயில் திட்டம் துவங்கப்பட்டதை நினைவுகூறும் பொது நிகழ்ச்சியில் செப்டம்பர் 14ம் நாள் இருநாட்டுத் தலைவர்களும் கலந்துகொள்கிறார்கள். இரு நகரங்களுக்கும் இடையிலான பயண நேரத்தை இந்த ரயில் வெகுவாக குறைக்கும் என எதிர்பார்க்கப்படுகிறது. அதிவேக ரயில்களைப் பொறுத்தவரை ஜப்பான் ஜாம்பவானாகத் திகழ்கிறது. அதன் ஷின்கான்சென் புல்லட் ரயில் உலகின் அதிவேக ரயில்களில் ஒன்று. பிரதமர் மோடி மற்றும் ஜப்பான் பிரதமர் அபே ஆகியோரை அகமதாபாத் நகரம் செப்டம்பர் 13ஆம் தேதி ஏராளமான பொது நிகழ்ச்சிகளோடு வரவேற்கிறது. இந்நிகழ்ச்சிகள் இந்தியாவின் பல்வேறு கலாச்சாரங்களை பிரதிபலிக்கும் கலைநிகழ்ச்சிகளோடு வடிவமைக்கப்பட்டுள்ளது. இருநாட்டு பிரதமர்களும் மகாத்மா காந்தியால் சபர்மதி நதிக்கரையில் தொடங்கப்பட்ட சபர்மதி ஆசிரமம் செல்கிறார்கள். பிறகு அகமதாபாதின் 16ஆம் நூற்றாண்டுகால புகழ்பெற்ற மசூதியான ‘சிதி சையீத் நீ ஜாலி’ மசூதியை பார்வையிடுகிறார்கள். பின்னர் தண்டி குதிர் என்ற பெயரில் மகாத்மா மந்திரில் அமைந்திருக்கும் அருங்காட்சியகத்தை பார்வையிடுகிறார்கள்.
இந்தியா-ஈரான் இடையேயான இரட்டை வரிவிதிப்பு தவிர்ப்பு மற்றும் வரி ஏய்ப்பு தடுப்பு ஒப்பந்தத்திற்கு மத்திய அமைச்சரவை ஒப்புதல்

பிரதமர் திரு.நரேந்திர மோடி தலைமையில் நடைபெற்ற மத்திய அமைச்சரவைக் கூட்டத்தில், இந்தியா-ஈரான் இடையேயான இரட்டை வரிவிதிப்பு தவிர்ப்பு மற்றும் வரி ஏய்ப்பு தடுப்பு ஒப்பந்தத்திற்கு ஒப்புதல் அளிக்கப்பட்டது. இந்த ஒப்பந்தம், முதலீடுகளை அதிகளவில் ஈர்க்கவும், தொழில்நுட்பம் மற்றும் பணியாளர்களை இந்தியாவும், ஈரானும் பரஸ்பரம் பரிமாறிக்கொள்ளவும், இரட்டை வரிவிதிப்பை தவிர்க்கவும் வகைசெய்யும். மேலும், சமீபத்திய சர்வதேச தரத்தின் அடிப்படையில், இருவேறு மாறுபட்ட தரப்பினரின் தகவல் பரிமாற்றத்திற்கும் இந்த ஒப்பந்தத்தில் வகைசெய்யப்பட்டுள்ளது. இந்தியா, பிற நாடுகளுடன் செய்துகொண்டுள்ள ஒப்பந்தத்தின் அடிப்படையில் இந்த ஒப்பந்தமும் மேற்கொள்ளப்படும். ஜி-20 பொருளாதார ஒத்துழைப்பு மற்றும் வளர்ச்சிக்கான அமைப்பு (OECD)-விதிமுறைகளின்படி, இந்தியா சமபங்கு வகிக்கக்கூடிய, கட்டமைப்பு பாதிப்பு மற்றும் லாப மாற்றத் திட்டத்தின் குறைந்தபட்ச அம்சங்களை நிறைவேற்ற இந்த உத்தேச ஒப்பந்தம் வகைசெய்யும். இந்தியாவை பொறுத்தவரை, வருமானவரிச் சட்டம் 1961, பிரிவு 90-ன்படி, எந்தவொரு வெளிநாடு அல்லது குறிப்பிட்ட பகுதியுடன், வருமானத்திற்கான இரட்டை வரிவிதிப்பு தவிர்ப்பு மற்றும் வரிஏய்ப்பு தடுப்புக்கான ஒப்பந்தங்களை செய்துகொள்ள வகைசெய்யப்பட்டுள்ளது. ============
தியாகிகள் தினத்தையொட்டி தியாகிகளுக்குப் பிரதமர் புகழஞ்சலி செலுத்தியுள்ளார்

தியாகிகள் தினமான இன்று பகத் சிங், சுகதேவ், ராஜகுரு ஆகியோருக்குப் பிரதமர் திரு.நரேந்திர மோடி புகழஞ்சலி செலுத்தியுள்ளார். டுவிட்டரில் பிரதமர் கூறியிருப்பதாவது; “இந்தியத் தாயின் அழியாப் புதல்வர்களான வீர் பகத்சிங், சுகதேவ், ராஜகுரு ஆகியோருக்கு தியாகிகள் தினத்தில் புகழஞ்சலி. தாய்நாட்டிற்காக இன்னுயிரை இழக்கும் அவர்களின் உணர்வு நாட்டு மக்களுக்கு எப்போதும் உத்வேகம் அளிக்கும். ஜெய் ஹிந்த்!”
இலகுரக போர் ஹெலிகாப்டர் ‘பிரசந்தா’ அறிமுகம் ஒரு சிறப்பு வாய்ந்த தருணம் என்று பிரதமர் தெரிவித்துள்ளார்

பாதுகாப்புப் படையில் இலகுரக போர் ஹெலிகாப்டரான ‘பிரசந்தா’ இணைக்கப்பட்டதையடுத்து பிரதமர் திரு நரேந்திர மோடி ஒவ்வொரு இந்தியருக்கும் வாழ்த்து தெரிவித்துள்ளார். பாதுகாப்பு அமைச்சர் திரு ராஜ்நாத் சிங்கின் ட்விட்டர் பதிவை மேற்கோள் காட்டி, பிரதமர் தனது ட்விட்டர் பக்கத்தில் இதனைப் பதிவிட்டுள்ளார். “இலகுரக போர் ஹெலிகாப்டரான ‘பிரசந்தா’ அறிமுகம், 130 கோடி இந்தியர்களின் கூட்டு முயற்சியுடன், தேசத்தை வலுவாகவும், பாதுகாப்புத் துறையை தன்னிறைவு பெற்றதாகவும் மாற்றுவதற்கான ஒரு சிறப்பான தருணமாகும். ஒவ்வொரு இந்தியருக்கும் வாழ்த்துக்கள்!”
ஜம்மு காஷ்மீரில்  நடைபெற்ற தீவிரவாதத் தாக்குதலில் உயிர்த்தியாகம் புரிந்த வீரர்களுக்கு பிரதமர் இறுதி அஞ்சலி செலுத்தினார்

காஷ்மீரில் நடைபெற்ற தீவிரவாதத் தாக்குதலில், உயிர்த்தியாகம் புரிந்த செய்த வீரர்கள் மேஜர் சதீஷ் தஹியா, பாராடுரூப்பர் தர்மேந்திரா குமார், கன்னர் அஹ்டோஷ் குமார் ஆகியோருக்கு பிரதமர் திரு நரேந்திர மோடி தனது இறுதி அஞ்சலியை செலுத்தினார். உத்தர பிரதேசம் பயணத்தில் இருந்து திரும்பிய பிரதமர், தில்லி விமான நிலையத்தில் உயிர்த்தியாகம் புரிந்த வீரர்களுக்கு தனது இறுதி அஞ்சலியை செலுத்தினார்.